《默坐》
清代·方仁渊

默坐闭柴扉，琴书清百虑。处世亦有何，静观终须悟。

富贵不可求，吾行有吾素。朝来新雨足，懒绿生嘉树。

扰扰竟何为，生机天所具。对此小庭间，幽禽自来去。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。